Rääma mõis

Rääma mõis (saksa keeles Rawasaar) oli linnamõis Pärnu kihelkonnas Pärnumaal.http://www.mois.ee/pikknimr.shtml (vaadatud 01.03.2016) 

Mõisast on teateid alates 1560. aastast. Mõisa omanik oli Pärnu linn. (vaadatud 01.03.2016) 

1782. aastal oli mõisarentnik, ooberstleitnant Johann Andreas von Drewnick (1727–1786)Vierteljahrsschrift für Heraldik, Sphragistik und Genealogie,  Volume 18, Berlin, 1890. Lieflandische Revision vom Jahre 1782. Im auszuge mitgetheist vom Georg Lange s. 305 .

1920. aastal liideti mõisa alad Pärnu linnaga."90aastane eeslinn Rääma elab kolmes sajandis". Pärnu Postimees, 5. november 2010

Nimetus
Pärnu Rääma linnaosas asuvat mõisa on 16. sajandil nimetatud Bremen (hof tho Bremen). Renneri kroonika väitel põletati mõis Liivi sõja käigus 1560. aastal maha. 

1684. aastast on teada mõisa ilmselt eesti keelest pärit nimetus Rawasaar (ka Rawassar). Nimetus hof tho Bremen on andnud eestikeelse nime tervele Rääma piirkonnale: 1731. aastal on esimest korda mainitud Rehma küla. Samuti on selle järgi arvatavasti saanud nime ka Räämaga külgnev Ülejõe linnaosa, mille saksakeelne vaste oli Bremerseite: 1662. aastal on mainitud seal asuvat kaluriküla Breymerseitt. 

Rääma vald tekkis 19.-20. sajandi vahetusel ning 1920. aastal liideti see Pärnu linnaga. 

Rääma idaosas oli varem Rääma mõisa kõrvalmõis Niidu (saksa keeles Oskarshof, 1839. aastast alates Nitau).

Viited

Välislingid
Rääma. – Eesti kohanimeraamat

Rääma mõis (Pärnu-Elisabethi khk), Kinnistute register Eesti Rahvusarhiivis

Kategooria:Pärnumaa mõisad
Kategooria:Pärnu kihelkond
Kategooria:Linnamõisad
Kategooria:Pärnu linnamõisad